Δογματική αντιμετώπιση και πρακτικές συνέπειες της ένταξής τους στο πλαίσιο της νομοτυπικής μορφής του εγκλήματος:
Creators: name: Κούτη-Σπυράντζου, Ζωή Αντωνίου
Publisher: name: Aristotle University of Thessaloniki
Year: 2014
Subjects: ειδικά στοιχεία του αδίκου
νομική πλάνη
αντικειμενική υπόσταση
special elements of injustice
specific form of crime

description: Η παρούσα διπλωματική εργασία προσεγγίζει τόσο σε θεωρητικό όσο και σε πρακτικό επίπεδο τους όρους, που στην θεωρία έχει επικρατήσει να ονομάζονται ως «ειδικά στοιχεία του αδίκου». Ειδικότερα, το αντικείμενο της εργασίας καλύπτει αφενός τον εντοπισμό και αφετέρου τον νομικό χαρακτηρισμό και την ένταξη των «ειδικών στοιχείων του αδίκου» στο πλαίσιο της νομοτυπικής μορφής του εγκλήματος. Στο πρώτο μέρος της εργασίας, ο αναγνώστης αποκτά μία γενική εικόνα των διάφορων θεωριών, που έχουν υποστηριχθεί τόσο στην γερμανική όσο και στην ελληνική ποινική επιστήμη σχετικά με την αντικειμενική υπόσταση, η οποία θεωρείται στην παρούσα εργασία ως η αφετηρία, από την οποία ξεκινά η έρευνα για την ύπαρξη ή όχι μίας αυτοτελούς κατηγορίας των «ειδικών στοιχείων του αδίκου» στο Ποινικό Δίκαιο. Στα πλαίσια αυτά, γίνεται αναφορά και στο υιοθετούμενο από την μελέτη μεθοδολογικό σύστημα, που έχει ως επίκεντρό του το έννομο αγαθό και τις οντολογικές-περιγραφικές θεωρήσεις σχετικά με το άδικο. Το δεύτερο μέρος της εργασίας εστιάζει στις επιμέρους απόψεις της θεωρίας και της νομολογίας σχετικά με την ύπαρξη και το δογματικό χαρακτήρα των «ειδικών στοιχείων του αδίκου», αλλά και στην πρακτική συνέπεια της κάθε υποστηριζόμενης άποψης στο πεδίο του δόλου και της πλάνης του δράστη σχετικά με τους υπό εξέταση όρους. Μέσα από την σύγκριση των διαφορετικών αυτών απόψεων και την αντιπαράθεση των πλεονεκτημάτων και μειονεκτημάτων τους, οδηγούμαστε στην προσπάθεια διαμόρφωσης της θέσης της μελέτης σχετικά με την ύπαρξη μίας αυτοτελούς κατηγορίας «ειδικών στοιχείων του αδίκου» ως μονολεκτικά και θετικά διατυπωμένων λόγων άρσης του αδίκου, οι οποίοι «συστεγάζονται» με τους όρους της αντικειμενικής υπόστασης στο πλαίσιο της νομοτυπικής μορφής ορισμένων εγκλημάτων. Η διάκριση των «ειδικών στοιχείων του αδίκου» από τους όρους της αντικειμενικής υπόστασης γίνεται με βάση το υιοθετούμενο από την μελέτη κριτήριο των «επιπέδων κρίσης του αδίκου», ενώ η πλάνη του δράστη ως προς αυτά θεωρείται ως πλάνη περί το άδικο (έμμεση νομική πλάνη) του άρθρου 31 παρ. 2 ΠΚ. Η ορθότητα της θέσης της μελέτης, αλλά και του κριτηρίου, που χρησιμοποιείται στα πλαίσιά της, επαληθεύεται στο τρίτο μέρος της, όπου παρατίθενται ορισμένα εγκλήματα από το Ειδικό Μέρος του Ποινικού Κώδικα, που εμπεριέχουν τους όρους «νόμιμος» και «παράνομος». Στα πλαίσια των εγκλημάτων αυτών, εφαρμόζεται στην πράξη η διαδικασία διάκρισης των παραπάνω όρων από τα στοιχεία της αντικειμενικής υπόστασης με βάση πάντοτε το προστατευόμενο από την κάθε διάταξη έννομο αγαθό.
description: This thesis approaches both in theoretical and practical way the terms that in theory have come to be known as "special elements of injustice". In particular, the scope of the work covers the identification as well as the legal classification and the inclusion of the "special elements of injustice” in the specific form of the crime. In the first part of the thesis, the reader gets an overview of the various theories, that have been supported both in German and Greek criminal science about the objective form of the crime, which is considered in this work to be the starting point, from which should started the research on the existence of "special elements of injustice" as a distinct category in Criminal Law. Furthermore, reference is made to the methodological system adopted by this work, which has as its center the legal good and the ontological-descriptive considerations on the unjust. The second part of the thesis focuses both on the various aspects supported among theory and case law and related to the existence and dogmatic character of the "special elements of injustice” as well as on the practical consequences that every supported aspect brings in the field of malice and error of the offender of about the aforementioned terms. Through the comparison of these different views and debate of their pros and cons, we make an effort to develop the position of the study on the existence of the "special elements of injustice” as a separate category of one word and positively worded reasons for raising the unjust, which are "co-located" with the terms of the objective form within the specific form of certain crimes. The distinction between the "special elements of injustice" and the terms of the objective form of the crime is based on the adopted in this work criterion of 'crisis levels of injustice " and the error of the offender of about the aforementioned terms shall, therefore, be considered as an error of the unjust, as it is referred in the article 31, 2nd paragraph of the Greek Penal Code. Both the accuracy of the position of the study as well as of the criterion used in context of this work is being verified in the third part of the thesis, where certain crimes of the Special Part of the Penal Code are mentioned. In the context of these crimes, which contain in their text the terms "legal" and "illegal", is applied in practice the procedure, by which the aforementioned terms are distinguished from the terms of the objective form of the crime on the basis of the protected by each provision legal good.